Едгар Алън По
Елдорадо

Превод от английски: Теменуга Маринова, 2001

chitanka.info

        С ярки доспехи,

        с песен в сърцето,

сред блясък, прохлада,

        доблестен рицар

        дълго се скитал

и търсел Елдорадо.

        Тъй той остарял,

        следа не съзрял

сред сенки и прохлада

        парченце дори

        от тия земи

на име Елдорадо.

        Додето съвсем

        без дъх, изтощен,

видял как сянка пада:

        „О, в много земи

        биле си, кажи

къде е Елдорадо?“

        „По светлия склон

        на лунния дом,

където сянката пада,

        надолу върви,

        при мъртвите спри,

щом търсиш Елдорадо!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.